# ประกาศเทศบาลเมืองบางริ้น

เรื่อง การดำเนินการเกี่ยวกับข้อมูลส่วนบุคคล
ตามพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๒๓ (๓)

ตามที่พระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๒๓ (๓) กำหนดให้
หน่วยงานของรัฐต้องจัดระบบข้อมูลข่าวสารส่วนบุคคล โดยจัดให้มีการตีพิมพ์ในราชกิจจานุเบกษาและ
ตรวจสอบแก้ไขข้อมูลให้ถูกต้องอยู่เสมอ

เพื่อให้เป็นไปตามบทบัญญัติของกฎหมายดังกล่าว เทศบาลเมืองบางริ้นจึงจัดระบบข้อมูล
ข่าวสารส่วนบุคคลของเจ้าหน้าที่เทศบาลเมืองบางริ้นไว้ ดังนี้

(ก) ประเภทของบุคคลที่มีการเก็บข้อมูลไว้
(๑) คณะผู้บริหารเทศบาล
(๒) ประธานสภาและรองประธานสภาเทศบาล
(๓) สมาชิกสภาเทศบาล
(๔) พนักงานเทศบาล
(๕) ลูกจ้างประจำและพนักงานจ้าง
(๖) ข้อมูลของงานทะเบียนราษฎร์
(ข) ประเภทของระบบข้อมูลข่าวสารส่วนบุคคล
(๑) ทะเบียนผู้บริหารเทศบาล
(๒) ทะเบียนประธานสภาและรองประธานสภาเทศบาล
(๓) ทะเบียนสมาชิกสภาเทศบาล
(๔) ทะเบียนพนักงานเทศบาล
(๕) ทะเบียนลูกจ้างประจำและพนักงานจ้าง
(٩) ระบบข้อมูลงานทะเบียนราษฎร์
(c) ลักษณะการใช้ข้อมูลตามปกติ
(๑) คณะผู้บริหารเทศบาล/ประธานสภาและรองประธานสภาเทศบาล/สมาชิกสภาเทศบาล
(๑.๑) ใช้เป็นหลักฐานการดำรงตำแหน่ง
(๒) พนักงานเทศบาล/ลูกจ้างประจำและพนักงานจ้าง
(๒.๑) ใช้ในการบริหารงานบุคคลของเทศบาล
(๓) ข้อมูลบุคคลของงานทะเบียนราษฎร์
(๓.๑) ใช้ในการปฏิบัติงานทะเบียนราษฎร์

(ง) วิธีการขอตรวจดูข้อมูลข่าวสารของเจ้าของข้อมูล
(๑) ยื่นคำร้องขอตรวจสอบทะเบียนประวัติคณะผู้บริหารเทศบาล/ประธานสภาและรองประธานสภาเทศบาล/สมาชิกสภาเทศบาล/พนักงานเทศบาล/ลูกจ้างประจำและพนักงานจ้าง
(๒) ปลัดเทศบาล/หัวหน้าสำนักปลัดเทศบาล เป็นผู้พิจารณาให้ความเห็นชอบ
(๓) นายกเทศมนตรี เป็นผู้พิจารณาอนุมัติ
(๔) ข้อมูลส่วนบุคคลของงานทะเบียนราษฎร ขอตรวจสอบดูได้เฉพาะเจ้าของประวัติเว้นแต่เพื่อประโยชน์ของทางราชการตามที่กฎหมายกำหนดเท่านั้น
(จ) วิธีการขอให้แก้ไขเปลี่ยนแปลงข้อมูล
(๑) การแก้ไข วัน เดือน ปีเกิด ปฏิบัติตามระเบียบสำนักนายกรัฐมนตรี ว่าด้วยการขอแก้ไขวัน เดือน ปีเกิดในทะเบียนประวัติข้าราชการ พ.ศ. ๒๕๔๘ มาบังคับใช้โดยอนุโลม
(๒) การแก้ไขเพิ่มเติมรายการในบัตรประวัติ มีแนวทางปฏิบัติ ดังนี้
(๒.๑) รายการเปลี่ยนแปลง หรือเพิ่มเติมที่จะต้องแจ้งให้เทศบาลเมืองบางริ้นทราบ เพื่อบันทึกในทะเบียนประวัติ
(๒.๑.๑) การผ่านอบรม ดูงาน และการได้รับเครื่องราชอิสรยาภรณ์แจ้งการเปลี่ยนแปลงหรือเพิ่มเติมรายงานดังกล่าว โดยแนบสำเนาหลักฐานที่เกี่ยวข้องพร้อมรับรองสำเนาถูกต้องให้เทศบาล จำนวน ๓ ชุด
(๒.๑.๒) เพิ่มวุฒิการศึกษา ใช้หลักฐานสำเนาประกาศนียบัตร ปริญญาบัตรและสำเนาแสดงผลการศึกษา (Transcript) พร้อมรับรองสำเนาถูกต้อง จำนวน ๓ ชุด
(๒.๑.๓) การเปลี่ยนชื่อตัว - ชื่อสกุล ให้แจ้งการเปลี่ยนแปลง โดยแนบสำเนาเอกสารหลักฐานใบเปลี่ยนชื่อ – ชื่อสกุล พร้อมกับแนบสำเนาทะเบียนบ้าน (ทร.๑๔) และรับรองสำเนาถูกต้อง จำนวน ๓ ชุด
(๒.๑.๔) การเพิ่มเติมรายการอื่น ๆ เช่น การได้รับการคัดเลือกเป็นข้าราชการดีเด่นให้ส่งสำเนาใบรับประกาศหรือหลักฐานอื่น ๆ พร้อมรับรองสำเนาถูกต้อง จำนวน ๓ ชุด
(๒.๑.๕) การแก้ไขข้อมูลส่วนบุคคลของงานทะเบียนราษฎรปฏิบัติตามพระราชบัญญัติการทะเบียนราษฎร พ.ศ. ๒๕๓๔
(ฉ) เหล่งที่มาของข้อมูล
(๑) คนะผู้บริหารเทศบาล/ประธานสภาและรองประธานสภาเทศบาล/สมาชิกสภาเทศบาล
(๑.๑) คำสั่งแต่งตั้ง
(๑.๒) ประกาศคณะกรรมการการเลือกตั้ง
(๑.๓) ผู้ดำรงตำแหน่ง

(๒) พนักงานเทศบาล/ลูกจ้างประจำและพนักงานจ้าง
(๒.๑) เจ้าของประวัติ
(๒.๒) คำสั่งบรรจุแต่งตั้ง โอน (ย้าย) เลื่อนข้นเงินเดือน
(๒.๓) สัญญาจ้างพนักงานจ้าง

(๓) ข้อมูลบุคคลของงานทะเบียนราษฎร
(๓.๑) ระบบข้อมูลงานทะเบียนราษฎร (ระบบ on-line)

จึงประกาศให้ทราบโดยทั่วกัน

ประกาศ ณ วันที่ ๒๕ ธันวาคม พ.ศ. ๒๕๖๖

ยงยุทธ ควรศิริ
นายกเทศมนตรีเมืองบางริ้น